لمدينة لقديمة د الجديدة ولا لمدينة لبرطقيزية د الجديدة ولا مازاݣان هوما واحد لمجموعة د التحصينات ولقشالي التاريخيين اللي بناوهوم لبرطقيز، ف 1514، ف مازاݣان (الجديدة ديال دابا) باش يكونو مستعمرة محمية على الساحل لأطلسي د لمغريب. لمعمار ديالها كانو على الستيل د لبني العسكري ديال عصر النهضة و الستيل الݣوتيك اللي ميّز لبني ف أوروپا ف ديك لوقت. هاد لقصبة رجّعوها لمغاربة ف 1769 و تزادو فيها بنايات ب طابع مغريبي و حافظات على الطابع الأصلي لبرطقيزي ديالها. مازاݣان دخلات ل الليستا د التراث العالمي د ليونيسكو ف 2004. Portuguese City of Mazagan (El Jadida)